Dona'm les entitats que apareixen en el següent text:
Victorina Vila Badia (Albesa, 19 de desembre de 1883 - Mèxic, 26 de gener de 1962) fou una mestra i exiliada catalana, fundadora, amb Frederic Godàs, del Liceu Escolar i de l'escola Minerva de Lleida. Des de 1939 va viure exiliada a Mèxic, col·laborant amb la seva filla Elvira Godàs en tasques pedagògiques. Era la primogènita dels tres fills d'un matrimoni del qual el pare era metge i la mare mestra en excedència. L'ambient familiar era eminentment lliberal i progressista. Va estudiar música, ensenyament elemental i batxillerat a Lleida, mentre que el temps que el seu pare exercí a Barcelona, es dedicà exclusivament a la música; la seva especialitat era el piano, i també era una jove promesa del violoncel, però a conseqüència d'una fractura a la mà esquerra va haver d'abandonar aquest instrument. Va formar part de l'Orfeó Català, on va ser elegida com a solitsta per la seva extraordinària veu. En tornar de Barcelona, la família s'establí a Corbins. En aquell temps feu amistat amb Frederic Godàs, un jove mestre amb entusiasme per fundar a Lleida un col·legi basat en els principis de la pedagogia moderna, amb qui compartia ànsies intel·lectuals i ideals republicans, i amb el qual es casà el 19 de desembre de 1903. Dos anys després, al 1905, amb un fill d'un any i embarassada del segon, es va treure el títol de mestra. En aquella època va suposar un acte escandalós que una dona casada i embarassada es presentés a uns exàmens per a obtenir un títol. El febrer del 1906 la parella fundava la primera seu del Liceu Escolar de Lleida, la primera Escola nova que hi hagué a la ciutat, que oferia tots els graus possibles d'educació: primària, secundària i escola nocturna per a adults. Una escola d'iniciativa privada laica i fonamentada sobre els principis de la igualtat, la llibertat, l'ajuda mútua i el saber compartit, una escola humil i petita, però rica en inquietud pedagògica, respectuosa i democràtica, que esdevindria un referent paradigmàtic de l'educació a Lleida. Passats cinc anys i consolidada l'escola, el 1911 el matrimoni s'embarcà en una nova aventura, la fundació de l'Escola Minerva, dirigida per Vila, sensibilitzada amb la necessitat de combatre l'analfabetisme femení, un col·legi amb els mateixos principis que el Liceu, però només per a nenes, que beurà també de criteris pedagògics moderns. Vista l'embranzida dels dos centres, el matrimoni es decidí a construir un gran edifici que reunís les condicions físiques i pedagògiques que consideraven necessàries, on podria estudiar l'alumnat de tots dos col·legis. El 1916 va rebre una beca de la Mancomunitat de Catalunya per assistir a un curs de la doctora Montessori a Barcelona, amb l'ànim de conèixer els principis dels nous corrents pedagògics, sistema que efectivament més endavant implantaria en els cursos de pàrvuls.
Victorina Vila Badia : persona, Albesa : Entitat_Geopolítica, Mèxic : Entitat_Geopolítica, Frederic Godàs : persona, Liceu Escolar : educació, Lleida : Entitat_Geopolítica, Elvira Godàs : persona, Barcelona : Entitat_Geopolítica, Orfeó Català : organització, Corbins : Entitat_Geopolítica, Escola Minerva : educació, Vila : persona, escola Minerva : educació, Mancomunitat de Catalunya : govern